C 227/18

ET

Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 227/12)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„VINO NOBILE DI MONTEPULCIANO“

Viitenumber: PDO-IT-A1308-AM02

Teate esitamise kuupäev: 21.4.2020

KINNITATUD MUUDATUSE KIRJELDUS JA PÕHJUSED

1. „Vino Nobile di Montepulciano“ – Märgistamine

Kohustus märkida etiketile lisaks kaitstud päritolunimetusele „Vino Nobile di Montepulciano“ ka laiem geograafiline nimetus „Toscana“.

Muudatusettepanek võimaldab anda täpset teavet veinide geograafilise päritolu kohta.

Muudatus käsitleb koonddokumendi punkti 9 ja tootespetsifikaadi artiklit 7.

KOONDDOKUMENT

1. Toote nimetus

Vino Nobile di Montepulciano

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

„Vino Nobile di Montepulciano“, sh Riserva

Värvus: rubiinpunane, mis muutub laagerdudes granaatpunaseks

Lõhn: intensiivne, eeterlik, iseloomulik

Maitse: kuiv, tasakaalustatud ja kauakestev, võimaliku puiduvarjundiga.

minimaalne üldalkoholisisaldus (mahuprotsentides) 12,50; riserva puhul 13,00

Suhkruvaba ekstrakti miinimumsisaldus (g/l):23,0

Kui allpool esitatud tabelis ei ole väärtust märgitud, vastavad veinid riigi ja Euroopa Liidu õigusaktides kehtestatud piirmääradele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta) 20 Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Veinivalmistuse eritavad

„Vino Nobile di Montepulciano“

Veinivalmistuse eritava

Kontrollitud ja garanteeritud päritolunimetusega vein „Vino Nobile di Montepulciano“ peab olema küpsenud vähemalt kaks aastat, sealhulgas vähemalt aasta puust mahutis.

„Vino Nobile di Montepulciano“

Veinivalmistuse eritava

Kontrollitud ja garanteeritud päritolunimetusega veini „Vino Nobile di Montepulciano“ puhul, mis on valmistatud viinamarjadest, mille naturaalne alkoholisisaldus on vähemalt 12,50 mahuprotsenti, ja mille küpsemisaeg on vähemalt kolm aastat, mis hõlmab kuut kuud laagerdumist pudelis, võib etiketile märkida riserva.

b. Maksimaalne saagikus

„Vino Nobile di Montepulciano“

8 000 kg viinamarju hektari kohta

„Vino Nobile di Montepulciano“

56 hektoliitrit hektari kohta

6. Määratletud geograafiline piirkond

Viinamarjade tootmispiirkond kuulub Montepulciano kommuuni haldusalasse Siena provintsis Toscana maakonnas. Valdichiana tasandikud on tootmispiirkonnast välja jäetud.

7. Peamised veiniviinamarjasordid

’Sangiovese N.’ – ’Sangioveto’

8. Seos(t)e kirjeldus

„Vino Nobile di Montepulciano“

Montepulciano veini pikk ajalugu alates etruskide ajajärgust kuni tänapäevani on tingitud inimtegurist, mille puhul kogemused ja oskusteave on aja jooksul arenenud tänu keskkonnaga koostoimele ja kvaliteetsete veinide tootmiseks kõige sobivamate tavade valikule. Paavst ja tuntud isikud minevikust, sealhulgas Thomas Jefferson, Voltaire ja Alexandre Dumas, teadsid seda veini. Esimesed ajaloolised dokumendid, mis tõendavad toote „Vino Nobile di Montepulciano“ laialdast kasutamist, pärinevad aastast 1787. Seda rikkalikku teadmistepagasit täiendavad piirkonna kohta tehtud uuringud, mis on näidanud, kuidas Montepulciano pinnas annab Vino Nobile’le iseloomulikud ja äratuntavad organoleptilised omadused.

9. Olulised lisatingimused (pakendamine, märgistamine, muud nõuded)

„Vino Nobile di Montepulciano“ – Veinivalmistamine ja laagerdamine

Õigusraamistik:

riigisisesed õigusaktid

Lisatingimuse liik:

villimine kindlaksmääratud piirkonnas

Tingimuse kirjeldus:

Veini valmistamine ja kohustuslik laagerdamine peavad toimuma Montepulciano kommuunis.

„Vino Nobile di Montepulciano“ –Villimine kindlaksmääratud piirkonnas

Õigusraamistik:

riigisisesed õigusaktid

Lisatingimuse liik:

villimine kindlaksmääratud piirkonnas

Tingimuse kirjeldus:

Villimine peab toimuma viinamarjade tootmispiirkonnas, et veini eriomadused ja päritolutagatis säiliksid.

„Vino Nobile di Montepulciano“ – Märgistamine

Õigusraamistik:

ELi õigusaktid

Lisatingimuse liik:

märgistamisega seotud lisasätted

Tingimuse kirjeldus:

etiketile tuleb lisaks kaitstud päritolunimetusele „Vino Nobile di Montepulciano“ märkida ka laiem geograafiline nimetus „Toscana“, et teavitada tarbijaid veinide täpsest geograafilisest päritolust.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/15313

(1) ELT L 9, 11.1.2019, lk 2.